**ΕΛΛΗΝΙΚΗ ΟΜΟΣΠΟΝΔΙΑ ΤΑΕΚΒΟΝΤΟ**

**ΔΗΜΗΤΡΑΣ 19 (4ος όροφος)**

**Τ.Κ. 10442 - ΑΘΗΝΑ**

**ΤΗΛ: 210.6820112-13 FAX: 210-6820116**

**E-mail:** **info@elot-tkd.gr** **website: www.elot-tkd.gr**

# HELLENIC TAEKWONDO FEDERATION

**19, DIMITRAS STR. (4th floor)**

**P.C. 10442 – ATHENS - GREECE**

**TEL:0030. 210.6820112-13 FAX: 0030.210.6820116**

**ΕΛΛΗΝΙΚΗ ΟΜΟΣΠΟΝΔΙΑ ΤΑΕΚΒΟΝΤΟ**

**ΕΛΛΗΝΙΚΗ ΟΜΟΣΠΟΝΔΙΑ ΤΑΕΚΒΟΝΤΟ**

**ΔΥΡΡΑΧΙΟΥ 70 (1ος όροφος)**

**Τ.Κ. 10443 - ΣΕΠΟΛΙΑ**

**ΤΗΛ: 210.6820112-13 FAX: 210-6820116**

**E-mail:** **info@elot-tkd.gr** **website: www.elot-tkd.gr**

# HELLENIC TAEKWONDO FEDERATION

**70, DIRACHIOU STR. (1ST floor)**

**P.C. 10443 – SEPOLIA - GREECE**

**TEL:0030. 210.6820112-13 FAX: 0030.210.6820116**



**Αθήνα, 17.05.2017**

**Προς**

**Όλα τα Σωματεία**

**Μέλη της ΕΛ.Ο.Τ.**

### ΠΡΟΚΗΡΥΞΗ

 Η Ελληνική Ομοσπονδία Ταεκβοντό προκηρύσσει το:

**2Ο ΚΥΠΕΛΛΟ ΑΚΡΟΠΟΛΗΣ**

**ΑΓΩΝΙΣΤΙΚΟ**

**ΑΝΔΡΩΝ-ΓΥΝΑΙΚΩΝ, ΕΦΗΒΩΝ-ΝΕΑΝΙΔΩΝ,**

**ΠΑΙΔΩΝ-ΚΟΡΑΣΙΔΩΝ**

**έτους 2017**

**ΤΟΠΟΣ ΔΙΕΞΑΓΩΓΗΣ**: Οι αγώνες θα διεξαχθούν στον Πειραιά και συγκεκριμένα στο **Στάδιο Ειρήνης & Φιλίας**, <http://www.sef-stadium.gr> (Διεύθυνση: Εθνάρχου Μακαρίου 1 – Πειραιάς – Νέο Φάληρο).

**ΗΜΕΡΟΜΗΝΙΑ ΑΓΩΝΩΝ**: **Παρασκευή 16 Ιουνίου 2017**, **Σάββατο 17 Ιουνίου 2017** & **Κυριακή 18 Ιουνίου 2017**. Ώρα έναρξης των αγώνων  **09:00** και για τις τρεις ημέρες.

**ΔΙΚΑΙΩΜΑ ΣΥΜΜΕΤΟΧΗΣ**: Έχουν οι αθλητές-αθλήτριες εγγεγραμμένοι στους Συλλόγους μέλη της ΕΛ.Ο.Τ.

* Για τις κατηγορίες **Ανδρών - Γυναικών**, έχουν οι αθλητές - αθλήτριες γεννηθέντες από το **2000** **και κάτω**.
* Για τις κατηγορίες **Εφήβων - Νεανίδων**, έχουν οι αθλητές - αθλήτριες γεννηθέντες από το **2002 έως το 2000**.
* Για τις κατηγορίες **Παίδων - Κορασίδων** έχουν οι αθλητές - αθλήτριες γεννηθέντες το **2003-2004** καιτο **2005-2006**.

***Μαύρες ζώνες:***

Οι αθλητές - αθλήτριες που κατέχουν **από 1ο Νταν και άνω (μαύρη ζώνη και άνω)** θα κληρωθούν και θα αγωνιστούν ξεχωριστά και για τις τρεις κατηγορίες (Ανδρών - Γυναικών, Εφήβων - Νεανίδων, Παίδων - Κορασίδων).

**Έγχρωμες Ζώνες:**

Οι Έγχρωμες ζώνες **από 6ο ΚΟΥΠ έως και 1ο ΚΟΥΠ** **(Πράσινη ζώνη έως και μισή μαύρη ζώνη)** θα κληρωθούν και θα αγωνιστούν ξεχωριστά και για τις τρεις κατηγορίες (Ανδρών - Γυναικών, Εφήβων - Νεανίδων, Παίδων - Κορασίδων).

***Οι γεννηθέντες αθλητές – αθλήτριες του έτους 2000, σε περίπτωση που επιθυμούν, θα μπορούν να δηλωθούν στην κατηγορία Ανδρών – Γυναικών και Εφήβων – Νεανίδων, πληρώνοντας το αντίστοιχο παράβολο και για τις δύο κατηγορίες.***

**ΠΡΟΣΟΧΗ**:

* Το δικαίωμα συμμετοχής εξασφαλίζεται με την προϋπόθεση ότι οι συμμετέχοντες σύλλογοι έχουν προβεί στην ***εξόφληση της ετήσιας συνδρομής τους στην ΕΛ.Ο.Τ. για το έτος 2017 και ότι έχουν προβεί στην απόκτηση της Ειδικής Αθλητικής Αναγνώρισης από την Γενική Γραμματεία Αθλητισμού.***
* **Η ΕΛ.Ο.Τ. θα δέχεται αιτήσεις για έκδοση βιβλιαρίων αθλητικής ιδιότητας μέχρι και την Δευτέρα 12 Ιουνίου 2017.**
* Τα βιβλιάρια αθλητικής ιδιότητας θα πρέπει να είναι θεωρημένα από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο.
* Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.

**Όλοι οι αθλητές – αθλήτριες, προπονητές, αρχηγοί ομάδων καθώς και όποιος δηλωθεί στο TPSS με ιδιότητα από τον σύλλογο, θα πρέπει υποχρεωτικά σύμφωνα με οδηγία της Παγκόσμιας Ομοσπονδίας (W.T.F.), να έχει αιτηθεί με τα απαραίτητα δικαιολογητικά στην ΕΛ.Ο.Τ. την έκδοση της Παγκόσμιας Κάρτας Global Athletic License – G.A.L..**

**ΒΑΘΜΟΛΟΓΙΑ ΚΥΠΕΛΛΟΥ**:

* **1η θέση – Χρυσό μετάλλιο και δίπλωμα**

**2η θέση – Αργυρό μετάλλιο και δίπλωμα**

**3ες θέσεις – Χάλκινο μετάλλιο και δίπλωμα (δύο 3ες θέσεις)**

* **Οι τρείς πρώτοι Σύλλογοι από κάθε κατηγορία, αλλά και οι τρείς πρώτοι στο Γενικό Σύνολο** (Α/Γ μαύρες ζώνες, Α/Γ έγχρωμες ζώνες, Ε/Ν μαύρες ζώνες, Ε/Ν έγχρωμες ζώνες, Π/Κ 2003-2004 έγχρωμες ζώνες, Π/Κ 2003-2004 μαύρες ζώνες, Π/Κ 2005-2006 έγχρωμες ζώνες, Π/Κ 2005-2006 μαύρες ζώνες, και ΓΕΝΙΚΗΣ ΚΑΤΑΤΑΞΗΣ, βάσει αριθμού χρυσών, αργυρών χάλκινων μεταλλίων και αριθμού συμμετεχόντων αθλητών – αθλητριών κάθε συλλόγου) **θα βραβευθούν με Κύπελλο και δίπλωμα.**
* **Υπολογισμός Βαθμολογίας:**

 - **Ένας (1) βαθμός** για κάθε αγωνιζόμενο που παρουσιάζεται στο χώρο των αγώνων, εφόσον πέρασε την επίσημη ζύγιση.

 - **Ένας (1) βαθμός** για κάθε νίκη, συμπεριλαμβάνεται και η νίκη χωρίς αγώνα (bye).

 - Επιπλέον **εφτά (7) βαθμοί** για κάθε **χρυσό μετάλλιο.**

 - Επιπλέον **τρείς (3) βαθμοί** για κάθε **αργυρό μετάλλιο.**

 - Επιπλέον **ένας (1) βαθμός** για κάθε **χάλκινο μετάλλιο.**

Σε περίπτωση που περισσότερες από δύο ομάδες έχουν **ισόπαλο αποτέλεσμα**, η σειρά θα αποφασίζεται ως ακολούθως :

 -Βάσει του αριθμού χρυσών, αργυρών και χάλκινων μεταλλίων, που έχουν αποκτηθεί από κάθε ομάδα.

 -Βάσει του αριθμού των συμμετεχόντων αθλητών-αθλητριών της κάθε ομάδας.

**ΠΑΡΑΒΟΛΟ ΣΥΜΜΕΤΟΧΗΣ** : Για την συμμετοχή κάθε αθλητή – αθλήτριας, ο σύλλογος θα καταβάλλει το ποσό των 40 € (σαράντα ευρώ) μέχρι και τη Παρασκευή 26 Μαίου 2017. Τα παράβολα συμμετοχής θα κατατίθενται **στον αριθμό τραπεζικού λογαριασμού της ΕΛ.Ο.Τ. :**

**Τράπεζα Πειραιώς : 6577-105152-814**

* **Οι πληρωμές είναι ΥΠΟΧΡΕΩΤΙΚΟ να γίνουν και να αποστέλλονται με φαξ στο 210 6820116 ή με email :** **info@elot-tkd.gr** **μέχρι τη** Παρασκευή 26 Μαΐου 2017**.**
* Σε περίπτωση μη προσέλευσης ενός αθλητή, δεν επιστρέφονται τα χρήματα.
* Η πρωτότυπη απόδειξη θα κατατίθεται στην γραμματεία των αγώνων – από τον προπονητή ή τον αρχηγό ομάδας – πριν την ζύγιση και θα επιστρέφεται αφού σφραγιστεί, προκειμένου ο σύλλογος να παραλάβει συνολικά τα κουπόνια της ζύγισης των αθλητών – αθλητριών του.

**ΔΗΛΩΣΕΙΣ ΣΥΜΜΕΤΟΧΗΣ** : **ΘΑ ΓΙΝΟΝΤΑΙ ΜΟΝΟ ΗΛΕΚΤΡΟΝΙΚΑ** από τον κάθε Σύλλογο, ο οποίος θα είναι και υπεύθυνος για την ορθότητα της δήλωσης συμμετοχής του, στην οποία θα πρέπει υποχρεωτικά να αναγράφονται : όνομα προπονητή, αρχηγού αποστολής, ονόματα αθλητών – αθλητριών καθώς επίσης και κατηγορία βάρους, ηλικία, κλπ.

**Η καταχώρηση εγγραφής της δήλωσης συμμετοχής σας θα γίνει στην ιστοσελίδα :**

[**http://www.tpss.eu**](http://www.tpss.eu)

* Εάν έχετε ήδη δημιουργήσει λογαριασμό στο TPSS απλά ζητήστε τον κωδικό εξουσιοδότησης (κάνετε login στο TPSS και κατόπιν πηγαίνετε στο Πρωτάθλημα και πατάτε το κουμπί ***εξουσιοδότησέ με***).
* Στην ιστοσελίδα της ΕΛ.Ο.Τ. υπάρχει **ανακοίνωση** με αναλυτικά βήματα που θα πρέπει να ακολουθήσετε προκειμένου να εγγραφείτε ή αν έχετε ήδη εγγραφεί να καταχωρήσετε την δήλωση συμμετοχής σας στην προαναφερόμενη ιστοσελίδα.

**ΕΓΓΡΑΦΕΣ** : Οι εγγραφές θα ξεκινήσουν από την Τετάρτη 17 Μαΐου 2017 και θα διαρκέσουν μέχρι την συμπλήρωση του αριθμού των **1.700** αθλητών και αθλητριών. Το σύστημα θα παραμείνει ανοιχτό ΜΟΝΟ για αλλαγές.

* Δηλώσεις συμμετοχής ή τυχόν αλλαγές, μετά την λήξη της προθεσμίας δεν θα γίνονται δεκτές.
* Δηλώσεις συμμετοχής με φαξ ή e-mail δεν θα γίνονται δεκτές.
* Σε περίπτωση που αντιμετωπίσετε κάποιο πρόβλημα με την καταχώρηση της δήλωσης συμμετοχής σας παρακαλούμε όπως επικοινωνήσετε με το e-mail : info@elot-tkd.gr περιγράφοντας αναλυτικά το πρόβλημα που αντιμετωπίζετε.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:**

1. **Οι αγώνες θα διεξαχθούν με ηλεκτρονικούς θώρακες και κάσκες Dae do, Gen-2.**
2. Σύμφωνα με τους κανονισμούς της Παγκόσμιας Ομοσπονδίας. Η διάρκεια του κάθε αγώνα για τις κατηγορίες Ανδρών – Γυναικών – Εφήβων – Νεανίδων καθορίζεται στους τρεις (3) γύρους του ενάμισι (1 ½) λεπτού με ένα (1) λεπτό διάλειμμα ανάμεσά τους και για τις κατηγορίες των Παίδων – Κορασίδων σε δύο (2) γύρους του ενάμισι (1 ½ ) λεπτού με (1) λεπτό διάλειμμα. Σε περίπτωση που θα υπάρξει πρόβλημα ο Αλυτάρχης των αγώνων θα έχει το δικαίωμα διαμόρφωσης του χρόνου διεξαγωγής.
3. Οι αγώνες, όσον αφορά την κατηγορία Παίδων-Κορασίδων, θα διεξαχθούν για τις χρονολογίες γεννήσεως 2003-2004 και ξεχωριστά για την χρονολογία γεννήσεως 2005-2006.

**ΚΛΗΡΩΣΗ** : Την **Πέμπτη 15 Ιουνίου 2017 και ώρα 10:00** θα διεξαχθεί η κλήρωση, στα γραφεία της ΕΛ.Ο.Τ., Δήμητρας 19 (4ος όροφος) – Αθήνα – Τηλ. 210 6820112 – 3, για όλες τις κατηγορίες που αγωνίζονται και τις τρείς (3) ημέρες.

**ΠΡΟΓΡΑΜΜΑ ΠΡΩΤΑΘΛΗΜΑΤΟΣ** : Το πρόγραμμα των αγώνων και των τριών ημερών, θα ανακοινωθεί στην ιστοσελίδα της ΕΛ.Ο.Τ., την **Παρασκευή 9 Ιουνίου 2017.**

**ΠΡΟΣΟΧΗ** :

1. Κατά την ζύγιση δεν θα υπάρχει καθόλου ανοχή. Οι αθλητές-αθλήτριες θα πρέπει **υποχρεωτικά** να προσκομίζουν τα βιβλιάρια αθλητικής ιδιότητας θεωρημένα από Ιδιώτες ιατρούς ή από ιατρούς που υπηρετούν σε Ν.Π.Δ.Δ. ή Ν.Π.Ι.Δ. Η διάρκεια της θεώρησης είναι ετήσια**.**

**Οι αθλητές – αθλήτριες θα αγωνιστούν αποκλειστικά με ευθύνη των συλλόγων τους** & υπεύθυνες δηλώσεις δεν θα γίνονται δεκτές.

**ΕΝΣΤΑΣΕΙΣ** : Η ένσταση θα κατατίθεται εγγράφως εντός 10 λεπτών μετά την λήξη του αγώνα, αποκλειστικά και μόνο από τον Αρχηγό της Ομάδας του οποίου το όνομα θα πρέπει να υπάρχει στην δήλωση συμμετοχής που θα γίνει ηλεκτρονικά στην διεύθυνση <http://www.tpss.nl> . H ένσταση θα πρέπει να συνοδεύεται με παράβολο αξίας 50 € (πενήντα ευρώ) στην Γραμματεία των αγώνων.

**ΣΗΜΕΙΩΣΕΙΣ**

1. Οι αθλητές – αθλήτριες θα πρέπει να φορούν όλα τα προστατευτικά: επικαλαμίδες, επιβραχιονίδες, μασελάκι, γαντάκια, σπασουάρ (κάτω από το τομπόκ), κάσκα και θώρακα, όπως προβλέπουν οι κανονισμοί της Παγκόσμιας Ομοσπονδίας. **Οι ηλεκτρονικοί θώρακες και οι ηλεκτρονικές κάσκες των αγώνων, θα παρέχονται από την ΕΛ.Ο.Τ..**
2. Οι προπονητές θα πρέπει να φορούν αθλητική περιβολή και αθλητικά παπούτσια είτε με κουστούμι κατά την διάρκεια του αγώνα. **Επίσης θα προσκομίζουν το βιβλιάριο αθλητικής ιδιότητας του αθλητή - αθλήτριας που αγωνίζεται στην Αγωνόδικο Επιτροπή κατά την προσέλευσή τους.**
3. Οι σύλλογοι που θα συμμετέχουν με περισσότερους από τέσσερις αθλητές – αθλήτριες θα πρέπει να έχουν και δεύτερο κόουτς.
4. Οι σύλλογοι οφείλουν να έχουν μαζί τους όλα τα προστατευτικά που προβλέπονται από τους κανονισμούς.
5. Κατά τη διάρκεια των αγώνων απαγορεύεται στον αγωνιστικό χώρο να βρίσκονται αθλητές – αθλήτριες καθώς επίσης και παράγοντες ή προπονητές, εκτός από αυτούς που αγωνίζονται.
6. Οι αθλητές- αθλήτριες κατά την διάρκεια του αγώνα θα πρέπει να φορούν υποχρεωτικά πλαστικό κάλυμμα δοντιών (ειδικότερα για τους αθλητές – αθλήτριες που έχουν σιδεράκια ορθοδοντικής), εκτός εάν υπάρχει ιατρική γνωμάτευση ότι αυτό μπορεί να προκαλέσει βλάβη στον αθλητή – αθλήτρια.
7. Στην ηλεκτρονική εγγραφή της δήλωσης συμμετοχής που θα αποστέλλουν τα σωματεία, **θα πρέπει να αναγράφονται απαραίτητα τα ονόματα των αρχηγών ομάδας και των προπονητών** που θα συνοδεύουν την ομάδα και δεν θα έχουν δικαίωμα αντικατάστασης από άλλα άτομα.
8. Οι αθλητές – αθλήτριες, που θα προσέρχονται για την απονομή των μεταλλίων και των διπλωμάτων της θέσης που κατέκτησαν, υποχρεούνται να φορούν τομπόκ.
9. Απαγορεύεται στην θέση τους κόουτς να κάθεται εν ενεργεία αθλητής.
10. **Οι αθλητές – αθλήτριες οι οποίοι θα συμμετέχουν θα πρέπει να προμηθευτούν τα προσωπικά τους e-foot protectors της Dae do (καλτσάκια με αισθητήρες) χωρίς τα οποία δεν θα είναι δυνατόν να αγωνιστούν. Καλτσάκια δεν θα διατίθενται από την Ομοσπονδία.**
11. Όλοι οι αθλητές - αθλήτριες που θα προσέρχονται στη ''θέση ελέγχου αθλητών'', θα πρέπει υποχρεωτικά τα προσωπικά e-foot protectors της Dae do (καλτσάκια με αισθητήρες) καθώς και τα γαντάκια, να τα κρατούν στο χέρι για τον πληρέστερο και πιο γρήγορο έλεγχο από τους Διαιτητές των αγώνων.
12. **Τη Παρασκευή 16 Ιουνίου 2017 στις 8:15 π.μ. θα πραγματοποιηθεί συγκέντρωση – ενημέρωση προπονητών, στον αγωνιστικό χώρο**.

**Εκ της ΕΛ.Ο.Τ.**